  Туспуктэм: vk.com (Александр Бречалов) Майя Бывальцева Воткаысь Южной микрорайонын пуктӥськись школа та дыре 85 процентлы дась. Лэсьтӥськонэз ар пумозь йылпумъяны чаклало. Со сярысь Удмуртилэн тӧроез Александр Бречалов мерлыко вотэсъёсысь бамаз ивортӥз. « Лэсьтӥськисьёс пуш  ужъёсты йылпумъяло: вӧлдтэъёс лэсьто, буяло, спорт но актовой залъёсты радъяло. Юртлэн пырон азез дась ни, лэсьтэмын тротуаръёс, выж вылэ плитка тыремын, санузел, пӧран тӥрлык вайизы » Александр Бречалов, Удмуртилэн тӧроез 825 интылы чаклам куинь этажъем школа инженерно-технической ӧръя ужалоз. Пиналъёслы цифровой лабораториос басьтозы, роботехникаен, моделирвоаниен вырыны лабораториос лэсьтозы, станокъёс, 3D-принтеръёс но 3D-сканеръёс пуктозы. Выль дышетсконни 5 номеро школаез капчиятыны луонлык сётоз, али отын 1 сюрс 300 пала пиналъёс дышетско, нош чакламын 614 адямилы. Тодэ вайытом, школаез 2021-тӥ арын пуктыны кутскизы. Тегъёс: школаос лэсьтӥськон Удмуртия  